Document ID: 32012R0944

VYKONÁVACIE NARIADENIE RADY (EÚ) č. 944/2012
z 15. októbra 2012,
ktorým sa vykonáva článok 32 ods. 1 nariadenia (EÚ) č. 36/2012 o reštriktívnych opatreniach s ohľadom na situáciu v Sýrii
RADA EURÓPSKEJ ÚNIE,
so zreteľom na Zmluvu o fungovaní Európskej únie,
so zreteľom na nariadenie Rady (EÚ) č. 36/2012 (1), a najmä jeho článok 32 ods. 1,
keďže:
(1)
Rada 18. januára 2012 prijala nariadenie Rady (EÚ) č. 36/2012.
(2)
Vzhľadom na vážnosť situácie v Sýrii by sa do zoznamu fyzických a právnických osôb, subjektov alebo orgánov, na ktoré sa vzťahujú reštriktívne opatrenia, uvedeného v prílohe II k nariadeniu (EÚ) č. 36/2012, mali doplniť ďalšie osoby. Predovšetkým by sa na zoznam mali uviesť všetci ministri sýrskej vlády vzhľadom na ich kolektívnu zodpovednosť za násilnú represiu voči obyvateľstvu v Sýrii.
(3)
Mali by sa zachovať reštriktívne opatrenia voči bývalým ministrom sýrskej vlády, pretože je možné naďalej ich považovať za osoby spojené s režimom a jeho násilnou represiou voči civilnému obyvateľstvu. Záznamy o týchto osobách by sa preto mali zmeniť a doplniť.
(4)
Okrem toho by sa zo zoznamu osôb a subjektov, na ktoré sa vzťahujú reštriktívne opatrenia, mali vypustiť dve osoby a jeden subjekt.
(5)
V súlade s rozhodnutím Rady 2012/634/SZBP z 15. októbra 2012, ktorým sa mení a dopĺňa rozhodnutie 2011/782/SZBP o reštriktívnych opatreniach voči Sýrii (2), by sa preto mala príloha II k nariadeniu (EÚ) č. 36/2012 zodpovedajúcim spôsobom zmeniť a doplniť,
PRIJALA TOTO ROZHODNUTIE:
Článok 1
Príloha II k nariadeniu (EÚ) č. 36/2012 sa mení a dopĺňa tak, ako sa uvádza v prílohe k tomuto nariadeniu.
Článok 2
Toto nariadenie nadobúda účinnosť dňom jeho uverejnenia v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Luxemburgu 15. októbra 2012

Labels: 18
5